CELEX: 22019D1618
Language: bg
Date: 2017-12-15 00:00:00
Title: Решение на Съвместния комитет на ЕИП № 209/2017 от 15 декември 2017 година за изменение на приложение I (Ветеринарни и фитосанитарни въпроси) към Споразумението за ЕИП [2019/1618]

3.10.2019   
               
               
                  BG
               
               
                  Официален вестник на Европейския съюз
               
               
                  L 254/1
               
            
         РЕШЕНИЕ НА СЪВМЕСТНИЯ КОМИТЕТ НА ЕИП
         № 209/2017
         от 15 декември 2017 година
         за изменение на приложение I (Ветеринарни и фитосанитарни въпроси) към Споразумението за ЕИП [2019/1618]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Регламент (ЕС) 2016/1012 на Европейския парламент и на Съвета от 8 юни 2016 г. относно зоотехнически и генеалогични условия за развъждане, търговия и въвеждане в Съюза на чистопородни разплодни животни, хибридни разплодни свине и зародишни продукти от тях, за изменение на Регламент (ЕС) № 652/2014 и директиви 89/608/ЕИО и 90/425/ЕИО на Съвета и за отмяна на определени актове в областта на развъждането на животни (Регламент относно разплодните животни) (1) следва да бъде включен в Споразумението за ЕИП.
                  
               
                     (2)
                  
                  
                     Регламент за изпълнение (ЕС) 2017/716 на Комисията от 10 април 2017 г. за определяне на правила за прилагането на Регламент (ЕС) 2016/1012 на Европейския парламент и на Съвета по отношение на образците, които да се използват за информацията, която се включва в списъците на признати развъдни сдружения и развъдници (2) следва да бъде включен в Споразумението за ЕИП.
                  
               
                     (3)
                  
                  
                     Регламент за изпълнение (ЕС) 2017/717 на Комисията от 10 април 2017 г. за определяне на правила за прилагането на Регламент (ЕС) 2016/1012 на Европейския парламент и на Съвета по отношение на образците на зоотехнически сертификати за разплодни животни и зародишни продукти от тях (3) следва да бъде включен в Споразумението за ЕИП.
                  
               
                     (4)
                  
                  
                     Регламент за изпълнение (ЕС) 2017/1422 на Комисията от 4 август 2017 г. за определяне на референтен център на Европейския съюз, отговарящ за научния и техническия принос за хармонизирането и подобряването на методите за изследване на продуктивността и оценка на генетичната стойност на чистопородни разплодни говеда и биволи (4) следва да бъде включен в Споразумението за ЕИП.
                  
               
                     (5)
                  
                  
                     Регламент (ЕС) 2016/1012 отменя, считано от 1 ноември 2018 г., директиви 87/328/ЕИО (5), 88/661/ЕИО (6), 89/361/ЕИО (7), 90/118/ЕИО (8), 90/119/ЕИО (9), 90/427/ЕИО (10), 91/174/ЕИО (11) и 2009/157/ЕО (12) на Съвета и Решение 96/463/ЕО на Съвета (13), които са включени в Споразумението за ЕИП и които следователно трябва да отпаднат от Споразумението за ЕИП, считано от 1 ноември 2018 г.
                  
               
                     (6)
                  
                  
                     Това решение се отнася до законодателството относно живи животни, различни от риби и от животни с произход от аквакултури и животински продукти, като яйцеклетки, ембриони и сперма. Законодателството по тези въпроси не се прилага по отношение на Исландия, както е посочено в параграф 2 от уводната част на глава I от приложение I към Споразумението за ЕИП. Поради това настоящото решение не се прилага по отношение на Исландия.
                  
               
                     (7)
                  
                  
                     Настоящото решение се отнася до законодателството относно ветеринарните въпроси. Законодателството относно ветеринарните въпроси не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I към Споразумението за ЕИП. Поради това настоящото решение не се прилага по отношение на Лихтенщайн.
                  
               
                     (8)
                  
                  
                     Поради това приложение I към Споразумението за ЕИП следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Глава I от приложение I към Споразумението за ЕИП се изменя, както следва:
            
                        1.
                     
                     
                        В точка 2 (Директива 90/425/ЕИО на Съвета) в част 1.1 се добавя следното тире:
                        
                                    „—
                                 
                                 
                                    
                                       32016 R 1012: Регламент (ЕС) 2016/1012 на Европейския парламент и на Съвета от 8 юни 2016 г. (ОВ L 171, 29.6.2016 г., стр. 66).“
                                 
                              
                  
                        2.
                     
                     
                        В точка 3 (Директива 89/608/ЕИО на Съвета) в част 1.1 се добавя следното:
                        „, изменен със:
                        
                                    —
                                 
                                 
                                    
                                       32016 R 1012: Регламент (ЕС) 2016/1012 на Европейския парламент и на Съвета от 8 юни 2016 г. (ОВ L 171, 29.6.2016 г., стр. 66).“
                                 
                              
                  
                        3.
                     
                     
                        След точка 7 (Решение 96/463/ЕО на Съвета) в част 2.1 се вмъква следният текст:
                        „Всички разплодни животни
                        
                        
                                 
                                    8.
                                 
                                 
                                    
                                       32016 R 1012: Регламент (ЕС) 2016/1012 на Европейския парламент и на Съвета от 8 юни 2016 г. относно зоотехнически и генеалогични условия за развъждане, търговия и въвеждане в Съюза на чистопородни разплодни животни, хибридни разплодни свине и зародишни продукти от тях, за изменение на Регламент (ЕС) № 652/2014 и директиви 89/608/ЕИО и 90/425/ЕИО на Съвета и за отмяна на определени актове в областта на развъждането на животни (Регламент относно разплодните животни) (ОВ L 171, 29.6.2016 г., стр. 66).
                                    За целите на настоящото споразумение разпоредбите на регламента се четат със следната адаптация:
                                    В приложение VI се добавя следното:
                                    
                                                „29.
                                             
                                             
                                                Територията на Кралство Норвегия, с изключение на Svalbard.“
                                             
                                          Този акт не се прилага за Исландия.
                                 
                              
                                 
                                    9.
                                 
                                 
                                    
                                       32017 R 1422: Регламент за изпълнение (ЕС) 2017/1422 на Комисията от 4 август 2017 г. за определяне на референтен център на Европейския съюз, отговарящ за научния и техническия принос за хармонизирането и подобряването на методите за изследване на продуктивността и оценка на генетичната стойност на чистопородни разплодни говеда и биволи (ОВ L 204, 5.8.2017 г., стр. 78).
                                    Този акт не се прилага за Исландия.“
                                 
                              
                  
                        4.
                     
                     
                        След точка 34 (Решение 2009/712/ЕО на Съвета) в част 2.2 от глава I от приложение I към Споразумението за ЕИП се вмъкват следните точки:
                        
                                    „35.
                                 
                                 
                                    
                                       32017 R 0716: Регламент за изпълнение (ЕС) 2017/716 на Комисията от 10 април 2017 г. за определяне на правила за прилагането на Регламент (ЕС) 2016/1012 на Европейския парламент и на Съвета по отношение на образците, които да се използват за информацията, която се включва в списъците на признати развъдни сдружения и развъдници (ОВ L 109, 26.4.2017 г., стр. 1).
                                    Този акт не се прилага за Исландия.
                                 
                              
                                    36.
                                 
                                 
                                    
                                       32017 R 0717: Регламент за изпълнение (ЕС) 2017/717 на Комисията от 10 април 2017 г. за определяне на правила за прилагането на Регламент (ЕС) 2016/1012 на Европейския парламент и на Съвета по отношение на образците на зоотехнически сертификати за разплодни животни и зародишни продукти от тях (ОВ L 109, 26.4.2017 г., стр. 9).
                                    Този акт не се прилага за Исландия.“
                                 
                              
                  
                        5.
                     
                     
                        Текстовете на точки 1а (Директива 2009/157/ЕО на Съвета), 2 (Директива 88/661/ЕИО на Съвета), 3 (Директива 89/361/ЕИО на Съвета), 4 (Директива 90/427/ЕИО на Съвета), 6 (Директива 91/174/ЕИО на Съвета) и 7 (Решение № 96/463/ЕО на Съвета) в част 2.1 и точки 5 (Директива 87/328/ЕИО на Съвета), 14 (Директива 90/118/ЕИО на Съвета) и 15 (Директива 90/119/ЕИО на Съвета) в част 2.2 се заличават, считано от 1 ноември 2018 г.
                     
                  
         
            Член 2
            Текстовете на Регламент (ЕС) 2016/1012 и регламенти за изпълнение (ЕС) 2017/716, (ЕС) 2017/717 и (ЕС) 2017/1422 на норвежки език, които ще бъдат публикувани в притурката за ЕИП към Официален вестник на Европейския съюз, са автентични.
         
         
            Член 3
            Настоящото решение влиза в сила на 16 декември 2017 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
         
         
            Член 4
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
         
         
            Съставено в Брюксел на 15 декември 2017 година.
            
               
                  За Съвместния комитет на ЕИП
               
               
                  Председател
               
               Sabine MONAUNI
            
         
         
            (1)  OB L 171, 29.6.2016 г., стр. 66.
         
            (2)  OB L 109, 26.4.2007 г., стр. 1.
         
            (3)  OB L 109, 26.4.2007 г., стр. 9.
         
            (4)  OB L 204, 5.8.2017 г., стр. 78.
         
            (5)  OB L 167, 26.6.1987 г., стр. 54.
         
            (6)  OB L 382, 31.12.1988 г., стр. 36.
         
            (7)  OB L 153, 6.6.1989 г., стр. 30.
         
            (8)  OB L 71, 17.3.1990 г., стр. 34.
         
            (9)  OB L 71, 17.3.1990 г., стр. 36.
         
            (10)  OB L 224, 18.8.1990 г., стр. 55.
         
            (11)  ОВ L 85, 5.4.1991 г., стр. 37.
         
            (12)  ОВ L 323, 10.12.2009 г., стр. 1.
         
            (13)  ОВ L 192, 2.8.1996 г., стр. 19.
         
            (*1)  Без отбелязани конституционни изисквания.